પ્રાપ્ત માહિતી અનુસાર તિવારીએ અધિકારીઓને જણાવ્યું કે તેમના જેવા ઘણા લોકો સિસ્ટમની કમજોરીનો ફાયદો ઉઠાવી રહ્યા છે. એરોલીમાં ચાર લોકોની એક ગેંગ દ્વારા 18 હજાર ખોટા ટેક્સ રિફંડ ક્લેમ કર્યા હતા. તિવારી અને તેમના પાર્ટનર ભૂષણે હજારો ખોટા રિટર્ન ફાઈલ કર્યા હતા જ્યારે ત્રિપાઠી અને સત્ય મિશ્રા તેમના બ્રોકર તરીકે કામ કરતા હતાં. તે તિવારી અને ભૂષણ માટે ગ્રાહકની શોધ કરતા હતા. તેમના ગ્રાહકોમાં ઘણા મલ્ટિનેશનલ અને સરકારી કંપનીઓના કર્મચારીઓ પણ સમાવિષ્ટ હતા. તિવારીએ અધિકારીઓને કહ્યું કે ભણેલા-ગણેલા અને ટેક્નોલોજીની સમજણ રાખનારા તેમના ગ્રાહકો તેમનો સંપર્ક એટલા માટે કરતા હતા કારણ કે પકડાઈ જવા પર તે તેમને દોષિત સાબીત કરી શકે.